b'\n_START_ARTICLE_\nKajumeri\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 16\xc2\xa0ha (hehtaaria) ja se on 600 metri\xc3\xa4 pitk\xc3\xa4 ja 400 metri\xc3\xa4 leve\xc3\xa4. Siihen laskee kolme ojaa, joista pisimm\xc3\xa4t ovat Pihla kyl\xc3\xa4st\xc3\xa4 ja Rootsin kyl\xc3\xa4st\xc3\xa4 tulevat pelto-ojat. J\xc3\xa4rvest\xc3\xa4 laskee alle 200 metrinen oja Kirikulahteen. J\xc3\xa4rven valuma-alueen laajuus on 1,2\xc2\xa0km\xc2\xb2 (neli\xc3\xb6kilometri\xc3\xa4). J\xc3\xa4rven suurin havaittu syvyys on vain metrin verran. J\xc3\xa4rven rantaviivan pituus on 2,1 kilometri\xc3\xa4 ja rannat ovat ruovikkoista kosteikkoa tai mets\xc3\xa4maata. Pihlan ja Rootsin kyl\xc3\xa4t sijaitsevat puolen kilometrin p\xc3\xa4\xc3\xa4ss\xc3\xa4 j\xc3\xa4rvest\xc3\xa4.\n_START_SECTION_\nLuontoarvoja\n_START_PARAGRAPH_\nHiidenmaan pohjoisrannikko on Kirikulahden ymp\xc3\xa4rist\xc3\xb6ss\xc3\xa4 muuttolintujen tunnettuja lev\xc3\xa4hdyspaikkoja.'